tartuNLP/wikipedia-smugri-20251201 huggingface dataset:
J. F. Hellman

Johan Fredrik Hellman (3. lokakuuta 1854 Oulu – 13. marraskuuta 1917 Oulu) oli suomalainen maanviljelijä, kirjakauppias ja lestadiolaiseen herätysliikkeeseen kuulunut uskonnollinen kirjailija.
Elämä.
Hellmanin vanhemmat olivat makasiininhoitaja Fredrik Mauritz Hellman ja Henrika Karolina Cannelin. Hän pääsi ylioppilaaksi Oulun lyseosta 1877 ja opiskeli sitten teologiaa Helsingin yliopistossa. Hellman toimi maanviljelijänä Oulunsuussa ja myöhemmin Oulussa kirjakauppiaana, kirjailijana ja kääntäjänä.
Vuosina 1891–1899 Hellman toimitti ja julkaisi Oulussa ilmestynyttä "Röster från Sion" -lehteä. Jo vuosina 1885–1887 hän oli toimittanut Oulussa ilmestynyttä "Kristeligt månadsblad" -kuukausilehteä.
Hellman julkaisi Oulussa 1899–1918 "Kolkuttaja : totisen parannuksen ja eläwän uskon kannatuslehti" -nimistä kaksi kertaa kuukaudessa ilmestynyttä lehteä. Hellmanin suomentamia teoksia ilmestyi lehden liitteinä. Lehden ohessa ilmestyi 1907–1910 "Kolkuttajan lähetyssanomia". Suomennosten ohella Hellman käänsi myös Lars Levi Laestadiuksen kirkkopostillan ruotsin kielelle.
Hellmanin tyttären Aili Salomen puoliso oli vankila- ja merimiespastori Johannes Kunila.
Drawn and Quarterly

Drawn and Quarterly on vuonna 1991 perustettu kanadalainen sarjakuvakustantamo. Yhtiö julkaisee pääasiallisesti sarjakuvaromaaneja ja underground-sarjakuvaa. Yhtiön pääkonttori ja myymälä sijaitsevat Montrealissa. Drawn and Quarterlyn julkaisemia sarjakuvataiteilijoita ovat muun muassa Chester Brown, Charles Burns, Daniel Clowes, Julie Doucet, Dupuy &amp; Berberian, Tove Jansson, Seth, Adrian Tomine ja Chris Ware. Yhtiön Pohjois-Amerikassa julkaisemat Tove Janssonin Muumi-sarjakuvat ovat olleet sen suurimpia myyntimenestyksiä.
Amusement

Amusement ("Amusement") on John Simpsonin ohjaama yhdysvaltalainen kauhuelokuva vuodelta 2008. Se kertoo hullusta ja sairaasta murhaajasta nimeltä "The Laugh" hänen naurunsa vuoksi. Pääosia näyttelevät Keir O'Donnell (The Laugh), Katheryn Winnick (Tabitha), Laura Breckenridge (Shelby), Jessica Lucas (Lisa) ja Tad Hilgenbrink (Rob).
Juoni.
Alkutekstien aikana nähdään kuvia vanhasta vuosikirjasta. Kirjassa on kuvia kolmesta tytöstä, kun he olivat lapsia. Tyttöjen nimet ovat Tabitha Wright, Lisa Swan ja Shelby Ledit. Nämä tytöt todella omaavat potentiaalia - "he ovat menestyneitä ja loistavat." Mutta kirjassa on myös kuva nuoresta nimeämättömästä pojasta, jonka todettiin jo lapsena olleen hyvin psykologisesti häiriintynyt. Jos lukisit viime hetken uutisia, tietäisit hänen olevan myös erittäin vaarallinen ja tällä hetkellä vapaalla jalalla.
FIFA (pelisarja)

FIFA on EA Sportsin kehittämä ja julkaisema jalkapallovideopelisarja. Electronic Artsilla on sopimus Kansainvälisen jalkapalloliiton Fifan kanssa vuoden 2022 loppuun saakka. Myyntilukujen perusteella FIFA on johtava nimi jalkapalloaiheisten videopelien markkinoilla.
Electronic Arts on myöntynyt poistamaan nk. loot boxit "FIFA 19" -pelistä viitaten Belgian päätökseen tulkita se uhkapelaamisen muodoksi. Loot boxeja ei toistaiseksi poisteta muualla kuin Belgiassa
Toukokuussa 2022 EA Sports ilmoitti, että sen yhteistyö FIFAn kanssa päättyy ja seuraavan vuoden peli olisi eri nimellä. Vuonna 2022 julkaistu "FIFA 23" jäi EA:n viimeiseksi FIFA-lisenssillä.
EA Sports FC.
EA:n ja FIFA:n sopimuksen päätyttyä he eivät päässeet sopimukseen, jolloin pelisarjan nimi muuttui "EA Sports FC:ksi".
Maatalouslaskenta

Maatalouslaskenta on kerran kymmenessä vuodessa tehtävä maailmanlaajuinen tilastotutkimus. Suomessa maatalouslaskenta tehtiin ensimmäisen kerran vuonna 1910. EU-maissa maatalouslaskennan tekemistä koordinoi EU:n tilastoviranomainen Eurostat ja maailmanlaajuisesti FAO. Suomessa maatalouslaskennan toteuttamisesta vastaa Luonnonvarakeskus (Luke). 
Maatalouslaskennan historia.
Maatalouslaskentaa on tehty jo sadan vuoden ajan Suomessa. Ensimmäinen maatalouslaskenta oli vuonna 1910. EU-asetusten mukaisia maatalouden rakennetutkimuksia Suomessa on tehty ensimmäisestä jäsenyysvuodesta 1995 alkaen. Näin ollen vuoden 2000 maatalouslaskenta oli ensimmäinen EU-säädösten mukaisesti toteutettu laskenta. 
Sadan vuoden aikana suomalaisessa yhteiskunnassa ja maataloudessa on tapahtunut monia muutoksia ja murroksia, joita laskentojen pohjalta tehdyt tilastot heijastavat. Maatalousyhteiskunta on vaihtunut teolliseen ja maatilojen määrä on tuntuvasti vähentynyt. Samaan aikaan tilakoko, keskimääräinen peltopinta-ala sekä maataloustuotanto ovat kasvaneet.
Maatalouslaskenta 2020.
Maatalouslaskenta 2020 -tilastokysely avautuu verkossa joulukuussa. Sen kohteena ovat kaikki Suomen maatalous- ja puutarhayritykset, joita on laskennan alkaessa noin 46 000. Tilastotutkimus selvittää suomalaisen maatalouden rakennetta eli muun muassa työvoimaa, yritystoimintaa ja energian käyttöä.
Maatalouslaskennat maailmanlaajuisesti.
Maatalouslaskenta on kansainvälinen, maailmanlaajuinen tilastotutkimus, joka tehdään FAO:n suositusten mukaisesti. 
Maatalouslaskennan tulokset.
Luke julkaseen tilastotutkimuksen tuloksia ennakollisena vuoden 2021 lopulla ja lopullisina alkuvuodesta 2022 luke.stat.fi -verkkosivustolla.
HMS Albury

HMS Albury (viirinumero J41) Britannian kuninkaallisen laivaston Hunt-luokan miinanraivaaja toisessa maailmansodassa. 
Valmistus.
Alus tilattiin Troonista Ailsa Shipbuilding Companyltä. Alus laskettiin vesille 21. marraskuuta 1918 ja otettiin palvelukseen 17. helmikuuta 1919.
Palvelus.
Toisen maailmansodan alkaessa alus oli reservialuksena Aleksandriassa, missä se palautettiin palvelukseen sisaralustensa HMS "Suttonin", HMS "Rossin", HMS "Pangbournen", HMS "Lyddin", HMS "Fermoyn" ja HMS "Saltashin" kanssa. Alukset muodostivat Välimeren laivaston 3. miinanraivaajalaivueen, joka valvoi laitonta siirtolaisuutta Palestiinan rannikolla ennen siirtoa miinanraivaustehtäviin.
Maaliskuussa 1940 alus lähti Maltalta Britteinsaarille. Se sijoitettiin Kotilaivaston 5. miinanraivaajalaivueeseen, jonka mukana alus osallistui Dunkerquen evakuointiin. Evakuoinnin aikana alus hinasi karille ajaneen HMS "Speedwellin" turvaan sekä pelasti uppoavan "Lyddin" miehistön.. Operaation päätyttyä alus siirrettiin 2. heinäkuuta 4. miinanraivaajalaivueeseen Harwichiin.
Huhtikuussa 1945 alus poistettiin palveluksesta ja myytiin 13. maaliskuuta 1947.
Aluksen päälliköt.
Aluksen päälliköinä sodan aikana olivat:
HMS Alresford

HMS Alresford (viirinumero N06 ja J06) Britannian kuninkaallisen laivaston Hunt-luokan miinanraivaaja toisessa maailmansodassa.
Valmistus.
Alus tilattiin Troonista Ailsa Shipbuilding Companyltä. Alus laskettiin vesille 17. tammikuuta 1919 ja otettiin palvelukseen 25. toukokuuta.
Palvelus.
Elokuussa 1939 alus oli liitettynä merenkulkukouluun "HMS Dryadiin" Portsmouthissa, missä alus oli edelleen kesäkuussa 1940 ollen korjattavana.
Tammikuussa 1942 alus oli edelleen Portsmouthissa. Se osallistui 1942 Dieppen tehtyyn hyökkäykseen. Alus ajoi 23. elokuuta 1942 karille. Sen avuksi lähetettiin Gibraltarilta hinaaja "HMS Salvonia", jonka suojana oli korvetti "HMS Jonquil".
Kesäkuussa 1944 alus osallistui Normandian maihinnousuun.
Päälliköt.
Aluksen päälliköinä olivat:
HMS Appledore

HMS Appledore Britannian kuninkaallisen laivaston Hunt-luokan miinanraivaaja. Alus myytiin 15. elokuuta 1920, jolloin se nimettiin "Kamlawtiksi".
Valmistus.
Alus tilattiin Ailsa Shipbuilding Companyltä Troonista. Alus laskettiin vesille 15. elokuuta 1919.
Palvelus.
Alus myytiin 15. elokuuta 1920, jolloin se nimettiin "Kamlawtiksi".
Maa- ja metsätalousministeriön tietopalvelukeskus

 Tike, Maa- ja metsätalousministeriön tietopalvelukeskus, oli yksi Suomen neljästä tilastoviranomaisesta. Tike tuotti tilastoja maataloudesta ja elintarvikeketjusta. Tike oli myös maa- ja metsätalousministeriön hallinnonalan ICT-palvelukeskus.
Tiken toiminta itsenäisenä virastona päättyi 31.12.2014. Tiken tilastopalvelut ovat olleet 1. tammikuuta 2015 alkaen osa Luonnonvarakeskusta. Tietotekniikkapalvelut jatkuivat Maanmittauslaitoksessa vuoden 2018 loppuun asti, jonka jälkeen ne siirrettiin vuoden 2019 alussa aloittaneeseen Ruokavirastoon.
Tilastopalvelut.
Tiken tilastojen aihealueita olivat:
Tilastojulkistuksia oli 60 - 70 vuodessa. Osasta julkistuksia tehtiin tiedote. 
Tietopalvelut.
Tiken tietopalvelu tuotti raportteja ja muita tietotuotteita hallinnollisista ja tilastollisista rekistereistä sekä muista tietolähteistä. Pienet tietopalvelut olivat ilmaisia, mutta muut maksullisia.
Tietotekniikkapalvelut.
Tiken tietotekniikkapalvelut olivat yhteentoimivuus, projektit, jatkuva kehittäminen, ylläpito ja teknologia-alustat.
Tietohallintopalvelut.
Tiken tietohallintopalveluja olivat ICT-arkkitehtuurit, menetelmät, hankehallinta ja -arviointi, hankinnat ja toimittajahallinta.
Anssi Simojoki

Niilo Anssi Ylermi Simojoki (7. syyskuuta 1944 Isokyrö – 6. heinäkuuta 2020 Uusikaupunki) oli suomalainen pappi, lähetystyöntekijä, teologi ja runoilija.
Simojoen vanhemmat olivat eversti Niilo A. A. Simojoki (ent. Simelius) ja opettaja Siiri Palmu. Hän valmistui ylioppilaaksi Helsingin normaalilyseosta vuonna 1963 ja teologian kandidaatiksi Helsingin yliopistosta 1972. Valmistuttuaan hänet vihittiin papiksi Turun arkkihiippakuntaan. Simojoki valmistui teologian lisensiaatiksi Åbo Akademista 1993 ja väitteli teologian tohtoriksi 1997. Hänen englanninkielinen väitöskirjansa "Apocalypse Interpreted" käsitteli Ilmestyskirjan tulkintoja Suomessa.
Simojoki toimi virallisena apulaisena Laitilan (1972–1973) ja Porin Teljän (1973–1975) seurakunnissa sekä Lapin kirkkoherrana 1975–1990. Pisimmän työjakson hän teki lähetystyössä Keniassa (1989–2009), ensin Suomen Luterilaisen Evankeliumiyhdistyksen (SLEY) ja vuodesta 1996 yhdysvaltalaisen Lutheran Heritage Foundationin palveluksessa. Jälkimmäisessä ominaisuudessa hän johti luterilaisen kirjallisuuden käännöstyötä swahiliksi ja muille Afrikan kielille.
Simojoki oli Paavalin synodin perustajajäsen ja tuli varsinkin 1980-luvulla tunnetuksi kirkon naispappeutta vastustavan tunnustuksellisen liikkeen johtavana hahmona. Siirryttyään seurakuntatyöhön Satakuntaan, Simojoki kotiutui rukoilevaiseen herätysliikkeeseen, jossa hän nousi näkyvään asemaan. Hän toimi muun muassa "Länsi-Suomen Herännäislehden" päätoimittajana (1984–1989) sekä "Halullisten sielujen hengellisten laulujen" neliäänisen nuottilaitoksen toimittaneen työryhmän puheenjohtajana.
Keväällä 2015 Simojoki menetti oikeutensa toimia pappina Suomen evankelis-luterilaisessa kirkossa hoidettuaan Lähetyshiippakuntaan kuuluvan seurakunnan tehtäviä.
Simojoki julkaisi runokokoelman "Yölintu" (1988).
Uuno Piirainen

Uuno Emil Piirainen () oli suomalainen jääkäri ja reservin luutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueen varajohtajana Valkoisen armeijan ratsujoukoissa.
Perhe ja koulutus.
Piiraisen vanhemmat olivat maanviljelijä Olli Piirainen ja Stiina Kettunen. Hänet vihittiin avioliittoon vuonna 1923 Hellin Irene Niemen kanssa. Hän kävi kansakoulun ja suoritti yksityisesti viidennen luokan Viipurin reaalikoulussa vuonna 1925. Hän kävi Reserviupseerikoulun vuonna 1926 ja taktiikan soveltamiskurssin vuonna 1927.
Jääkärikausi.
Piirainen työskenteli työmiehenä Kemissä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 3. komppaniaan 17. helmikuuta 1916, josta hänet siirrettiin myöhemmin pataljoonan ratsuosastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. 
Suomen sisällissota.
Piirainen astui Suomen armeijan palvelukseen varavahtimestariksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueen varajohtajaksi Karjalan ratsujääkarirykmentin 1. eskadroonaan. Hän osallistui sisällissodan taisteluihin Kivennavalla, Terijoella ja Kaislahdella sekä Innon saartoon ja Puumalan patterin valtaukseen. 
Sisällissodan jälkeinen aika.
Piirainen toimi sisällissodan jälkeen joukkueenjohtajana ja eskadroonan ratsuvääpelinä Karjalan ratsujääkärirykmentissä, josta muodostettiin myöhemmin Hämeen ratsurykmentti. Ratsurykmentistä hän oli komennettuna 24. lokakuuta 1918 – 18. huhtikuuta 1919 välisen ajan Lapin rajavartioryhmässä ja 25. toukokuuta – 17. joulukuuta 1920 välisen ajan Tampereen rykmentissä. Tampereen rykmentistä hänet siirrettiin 31. toukokuuta 1921 alkaen Ratsuväen kapitulanttikouluun ratsuvääpeliksi ja koulutusaliupseeriksi. Hän erosi armeijasta ja siirtyi Suojeluskuntajärjestön palvelukseen 28. helmikuuta 1927 ja hänet sijoitettiin aluksi päälliköksi Viipurin suojeluskuntapiirin V alueelle, josta hänet siirrettiin 1. syyskuuta 1928 alkaen päälliköksi XII alueelle. Hän kuoli keuhkotautiin ja haudattiin Käkisalmeen.
Arto Heiskanen

Arto Tapani Heiskanen (23. marraskuuta 1963 Savonlinna – 8. helmikuuta 2023) oli suomalainen jääkiekkoilija. Hän pelasi SM-liigassa yhteensä 434 ottelua tehoin 182+137=319 ja keräsi 234 jäähyminuuttia. Suhteellisen isokokoinen Heiskanen pelasi laitahyökkääjänä ja rightin puolelta. Hän teki 12 kauden mittaisella SM-liigaurallaan enemmän maaleja kuin syötti niitä.
Ura.
Heiskanen oli kotikaupunkinsa joukkueen SaPKon kasvatti. Hän pelasi ensimmäiset miesten pelinsä kaudella 1980–1981 I-divisioonassa. Heiskanen pelasi SaPKossa kevääseen 1983 asti ja siirtyi kaudeksi 1983–1984 Ässien riveihin. Tulokaskausi toi 36 ottelussa tehot 6+7=13. Hän voitti kauden päätteeksi SM-hopeaa.
Kausi 1985–1986 oli Heiskaselle läpimurto hänen tehdessä runkosarjassa tehot 22+12=34. Seuraavaksi kaudeksi Heiskanen siirtyi Rauman Lukkoon. Hän pelasi joukkueessa kolme kautta, joista kausi 1987–1988 päättyi SM-hopeaan. Seuraava kausi toi Heiskaselle yhden kauden henkilökohtaisen piste-ennätyksen. Hän teki 43 ottelussa tehot 27+17=44 ja oli liigan 11. paras maalintekijä yhdessä SaiPan Steve Gatzosin kanssa.
Ässät putosi kaudeksi 1989–1990 I-divisioonaan ja Heiskanen siirtyi vahvistamaan joukkuetta. Hän teki runkosarjassa hurjat tehot 58+52=110, joka on I-divisioonan kaikkien aikojen yhden kauden ennätys. Hän voitti myös +/– -tilaston lukemalla +90. Murskaavasti mestaruuden voittanut Ässät nousi seuraavaksi kaudeksi takaisin SM-liigaan. Päättyneellä I-divisioonakaudella kaikki ensimmäiseen tähdistökentälliseen valitut kenttäpelaajat olivat Ässistä. Heiskasen lisäksi siihen valittiin myös ketjutovereina pelanneet Arto Javanainen ja Aleksejs Froļikovs sekä puolustajat Vladimir Durdin ja Tapio Levo. Ainoastaan Lahden Hockey Reippaan maalivahti Jaromír Šindel oli toisesta joukkueesta. Heiskanen mahtui kauden aikana ainoana divaripelaajana mukaan B-maajoukkueeseen. 
Heiskanen jatkoi Ässissä vielä seuraavat viisi SM-liigakautta. Hän oli kaudella 1990–1991 Ässien kolmanneksi paras pistemies. Heiskanen oli kevään 1993 pudotuspelien kolmanneksi paras pistemies sekä toiseksi paras maalintekijä yhdessä TPS:n German Titovin kanssa. Keväällä 1995 hän voitti SM-pronssia.
Kaudesta 1995–1996 Heiskanen pelasi suurimman osan I-divisioonaa Kotkan Titaaneissa, mutta siirtyi kauden lopulla Ranskan Ligue Magnusin HC Brestin riveihin. Kolme seuraavaa kautta ulkomailla olivat hänelle uran viimeiset. Kauden 1996–1997 Heiskanen pelasi Ison-Britannian Newcastle Jestersissä, kauden 1997–1998 Saksan alasarjoissa ja viimeisen kautensa 1998–1999 Puolan pääsarjassa.
Pelaajauran jälkeen.
Pelaajauransa jälkeen Heiskanen toimi vuosina 2010–2012 Ässien B-juniorien apuvalmentajana.
Heiskasella todettiin syksyllä 2022 paksusuolensyöpä, johon hän kuoli seuraavan vuoden helmikuussa.
California Memorial Stadium

California Memorial Stadium (Usein pelkästään Memorial Stadium) on amerikkalaiseen jalkapalloon suunniteltu stadion Berkeleyssä Kalifornian yliopiston kampusalueella. Yliopiston urheilujoukkue Golden Bears käyttää Memorial Stadiumia kotikenttänään.
Memorial Stadium avattiin alun perin vuonna 1923. Se listattiin National Register of Historic Places -listalle 27. marraskuuta 2006. Nykyisin stadionin katsojakapasiteetti on 71 799 henkilöä, mikä tekee siitä Pohjois-Kalifornian suurimman jalkapallostadionin.
Rorsat

RORSAT ("Radar Ocean Reconnaissance Satellite") olivat Neuvostoliiton meritiedustelusatelliitteja 1970- ja 1980-luvuilla. Satelliittien kookkaiden tutka-antennin avulla paikallistettiin sotalaivojen liikkeitä maailman merillä.
Historiaa.
RORSAT-satelliittiohjelman ensimmäiset testilennot tehtiin vuonna 1965, jolloin avaruuteen laukaistiin Neuvostoliiton Baikonurin avaruuskeskuksesta Kosmos 102 -satelliitti. Järjestelmän operatiivinen vaihe alkoi tiettävästi lokakuussa vuonna 1970. RORSAT-satelliitteja laukaistiin avaruuteen aina vuoteen 1988 saakka. Niistä viimeinen oli Kosmos 1932, joka laukaistiin avaruuteen 14. maaliskuuta 1988.
Neuvostoliiton RORSAT-ohjelmassa kiertoradalle lähetettiin 33 reaktoria, näistä 31 oli tyyppiä BES-5, teholtaan n. 2 kilowattia. 1987 Neuvostoliitto laukaisi 2 suurempaa TOPAZ reaktoria (6 kW) (Kosmos 1818 ja Kosmos 1867), joiden toiminta-aika oli 6 kuukautta. Korkeamman kiertoradan TOPAZ-reaktoreilla varustetut satelliitit aiheuttivat kiertoradalla säteilyongelmia gammasäteilyä tarkkaileville tutkimussatelliiteille, koska fissioreaktorit kehittävät gammasätelyä toisin kuin radioaktiiviset lämpögeneraattorit (RTG). Matalan kiertoradan BES-5-reaktoreilla varustetut RORSATs eivät aiheuttaneet positronisaastetta magnetosfäärissä. (USA on laukaissut yhden reaktorin kiertoradalle, SNAP-10A vuonna 1965).
Satelliitti ja sen rata.
RORSAT-sarjan satelliitit olivat lieriömäisiä, 10 metrin pituisia rakennelmia. Sen halkaisija oli 1,3 metriä. Satelliitin kokonaismassa oli 3 800 kg. RORSAT-satelliittien energialähteenä toimi pieni ydinreaktori. Tässä käytettiin 90 % rikastettua Uraani-235:ää. Satelliitit laukaistiin noin 270 km korkeuteen radalle, jonka inklinaatio oli 65 astetta. Toiminnan päätyttyä ydinreaktori lähetettiin korkeammalle radalle noin 900–1 000 km korkeuteen. Ydinenergian käyttö satelliitissa aiheutti päänvaivaa länsimaissa, sillä satelliitin vioittuessa koko satelliitti reaktoreineen olisi saattanut palata ilmakehään. Ydinonnettomuuden riski oli olemassa. Näin lopulta tapahtuikin, sillä RORSAT-sarjaan kuuluva Kosmos 954 putosi Kanadan luoteisosiin 24. tammikuuta 1978. Putoamispaikka oli asumattomalla alueella, mutta ympäristöön levisi radioaktiivisia kappaleita.
Al Davis

Allen "Al" Davis (4. heinäkuuta 1929 Brockton, Massachusetts – 8. lokakuuta 2011 Oakland, Kalifornia) oli yhdysvaltalainen amerikkalaisen jalkapallon parissa toiminut urheiluvaikuttaja, joka tunnetaan parhaiten NFL-seura Oakland Raidersin omistajana ja toimitusjohtajana. Lisäksi hän valmensi useita seuroja, viimeiseksi Raidersia 1963–1965. Davis palkittiin vuonna 1963 AFL:n vuoden valmentajana. Hän myös toimi AFL:n valtuuskunnan jäsenenä.
Al Davis tuli Raiderssissa ollessaan tunnetuksi motostaan "Just win, baby". Hän kuoli 8. lokakuuta 2011 kotonaan Oaklandissa.
Karkausvuosi (elokuva)

Karkausvuosi () on romanttinen komediaelokuva vuodelta 2010. 
Juoni.
Elokuvan alussa esitellään nainen, jolla on suuri halu päästä naimisiin. Hänen nykyinen poikaystävänsä ei vain ole sattunut vielä kosimaan häntä. Alussa hänen isänsä kertoo hänelle, että Irlannissa on karkauspäivänä perinne, että naiset voivat kosia miehiä. Hänen miesystävänsä menee Irlantiin työmatkalle, jolloin nainen saa päähänsä, että hänen pitäisi mennä Irlantiin kosimaan miestään.
Asia muodostuu vaikeammaksi kuin hän on ajatellut. Hän matkustaa jonnekin päin Irlantia, mutta päätyykin Jumalan selän taakse, josta ei lähde lentoja, ei busseja eikä liioin taksejakaan. Hän tapaa komean ja kiinnostavan miehen, jota hän muka-vihaa. Miehellä on taksi ja hän lähtee viemään naista hänen haluamaansa määränpäähän. Välillä nainen on vihainen miehelle ja vaihtaakin kyytiä, jolloin hänen Lois Vuittonin matkalaukkunsa ryöstetään. Hän ja kyseinen irkkumies lähtevät läheiseen pubiin vaatimaan naisen omaisuutta takaisin. Näin laukusta muodostuu heille inside-vitsi, joka lähentää heidän välejään. 
He yöpyvät myöhemmin paikassa, jossa heidän luullaan olevan naimisissa ja heidän pitää esittää olevansa, koska muuten majatalon pitäjä ei hyväksyisi heitä yöpymään. He suutelevat pakolla, ensin vähän vaivaannuttavasti, mutta sitten vähän aidommin ja silloin heidän kemiansa alkoivat kohdata. He nukkuvat samassa huoneessa, mutta tyytyvät kuitenkin myöhemmin nukkumaan samassa sängyssä. Kun viimein nainen pääsi haluamaansa määränpäähän, yllätys! Hänen miesystävänsä kosiikin häntä, mutta nainen saakin selville, että hän kosi vain siksi, että he eivät olisi saaneet haluamaansa taloa, jos he ei eivät olisi olleet naimisissa. Nainen kiiruhtaa Irlantiin ja siellä irkkumies ja hän ikään kuin tunnustavat rakkauttaan toisilleen. Elokuva loppuu siihen, kun he matkustavat autollaan ja Lois Vuittonin laukku on auton katolle sidottuna ja he riitelevät/väittelevät entisellä tavallaan.
Arvioita.
Tv-Nytissä kolme kriitikkoa antoi elokuvalle tähtiä keskiarvolla 1,7.
Grave Dancers Union

Grave Dancers Union on yhdysvaltalaisen alternative rock-yhtye Soul Asylumin kuudes studioalbumi, joka julkaistiin 6. lokakuuta 1992. Albumi vietti yhteensä 76 viikkoa Billboard 200 -listalla, jolla se nousi korkeimmillaan yhdennelletoista sijalle. Vuonna 1993 se saavutti kolminkertaisen platinamyynnin rajan. Albumin kansitaiteen on suunnitellut valokuvataiteilija Jan Saudek.
Albumin nimi tulee "Whitout A Trace" -kappaleen säkeestä: "I tried to dance at a funeral, New Orleans style, I joined the Grave Dancers Union, I had to file". Kun yhtye soittaa kappaleen konsertissa laulajakitaristi Dave Pirner omistaa sen ennen kappaleen alkua yhtyeen vuonna 2005 ruokatorven syöpään menehtyneelle bassokitaristille, Karl Muellerille.
Aleksejs Froļikovs

Aleksejs Froļikovs (; 15. helmikuuta 1957 Moskova, Neuvostoliitto – maaliskuu 2020) oli jääkiekkoilija, joka pelasi suurimman osan urastaan Neuvostoliiton kansalaisena, mutta edusti Neuvostoliiton hajottua Latviaa.
Ura.
Froļikovs aloitti uransa kaudella 1978–79 Moskovan Dynamossa. Kaudeksi 1981–82 hän siirtyi Riian Dynamoon, jossa hän pelasi kevääseen 1989 asti.
Kaudeksi 1989–90 Froļikovs siirtyi Suomen I-divisioonassa pelanneisiin Ässiin yhdessä joukkuetoverinsa Vladimir Durdinin kanssa. Hän osoittautui Ässissä kovaksi hankinnaksi ja valittiin ensimmäiseen tähdistökentälliseen, jossa kaikki muutkin kenttäpelaajat olivat Ässien pelaajia. Froļikovs oli koko I-divisioonassa kuudenneksi paras pistemies (28+53=81) sekä toiseksi eniten syöttöjä antanut pelaaja. Hän oli nostamassa Ässiä takaisin jääkiekon SM-liigaan ja hän pelasi siellä vielä kaksi seuraavaa kautta. Kaudella 1990–91 Froļikovs oli Ässien toiseksi paras pistemies tehoilla 20+26=46. Yhteensä SM-liigassa tuli kahden kauden aikana tehot 30+38=68 87 ottelussa.
Froļikovs aloitti kauden 1992–93 Riian Dynamossa, Venäjän pääsarjassa, mutta palasi kesken kauden takaisin Suomeen ja siirtyi pelaamaan I-divisioonaan Pietarsaaren Centersin riveihin. Hän oli parhaimpia hankintoja heikosti menestyneessä seurassa. Kaudeksi 1994–95 Froļikovs palasi jälleen Riian Dynamoon, jossa hän lopetti uransa. Froļikovs pelasi Neuvostoliiton ja Venäjän pääsarjassa yhteensä 511 ottelua tehden niissä tehot 192+159=351.
Maajoukkue.
Froļikovs edusti Neuvostoliittoa alle 20-vuotiaiden MM-kilpailuissa 1977. Hän voitti nuorten maailmanmestaruuden. Froļikovs oli kisojen neljänneksi paras pistemies (6+5=11) Suomen Juha Jyrkkiön (7+4=11) kanssa sekä kolmanneksi paras maalintekijä yhdessä joukkuetoverinsa Igor Romashinin (6+6=12) kanssa. 
Kansainvälisellä tasolla Froļikovs edusti myöhemmin myös Latviaa Neuvostoliiton hajottua. Hän pelasi II-divisioonan MM-kilpailuissa 1993 ja I-divisioonan MM-kilpailuissa 1994 Latvian noustua edellisenä vuonna. II-divisioonan MM-kilpailuissa 1993 hän oli Latvian kolmanneksi paras pistemies tehoin 10+9=19 ja sai tehomerkinnän +30.
Matkamittari

Matkamittari eli odometri on kuljettua matkaa mittaava laite. 
Autoissa on yleensä yhdistetty nopeus- ja matkamittari, joka mittaa kuljetun matkan renkaiden pyörimisestä. Matkamittarit ovat olleet aikaisemmin mekaanisia, mutta nykyään ne ovat yleensä elektronisia, ja niihin on liitetty vetoakselin pyörimistä tunnisteleva anturi.
Lorella Cravotta

Lorella Cravotta (s. 9. huhtikuuta 1958) on ranskalainen näyttelijä. Hän on näytellyt muun muassa elokuvassa "Amélie" (2001), missä hän esitti nimihenkilön äitiä.
Filmografia.
Lähde:
Renkaat (tähtitiede)

Tähtitieteessä renkaiksi tai rengasjärjestelmäksi kutsutaan pienten kappaleiden joukkoa, jotka kiertävät litteänä kiekkomaisena muodostelmana suurempaa taivaankappaletta. Kaikilla aurinkokuntamme neljällä uloimmalla planeetalla, eli kaasujättiläisillä Jupiterilla, Saturnuksella, Uranuksella ja Neptunuksella, on renkaat, mutta Saturnuksella ne ovat näyttävimmät ja parhaiten tutkitut. Myös pikkuplaneetta Chariklolla on renkaat. Lisäksi Saturnuksen kuulla Rhea saattaa olla renkaat.
Jorge Olguín

Jorge Mario Olguín (s. 17. toukokuuta 1952 Dolores, Buenos Aires) on argentiinalainen jalkapalloilija. 
Hän voitti maailmanmestaruuden vuoden 1978 MM-kisoissa, joissa hän pelasi kaikissa Argentiinan seitsemässä ottelussa. Kaikkiaan hän pelasi 60 maaottelua tekemättä maaliakaan.
Pelaajauransa jälkeen Olguín on palvellut useiden seurojen toimitsijatehtävissä.
Oscar Ortiz

Oscar Alberto Ortiz (s. 8. huhtikuuta 1953 Chacabuco, Buenos Aires) on argentiinalainen jalkapalloilija. Maajoukkueurallaan (1975–1979) hän edusti Argentiinaa 23 ottelussa ja teki näissä peleissä kolme maalia. Argentiinan pääsarjassa hän pelasi 317 ottelua ja onnistui 32 kertaa maalinteossa.
Ortiz kuului Argentiinan joukkueeseen, joka voitti maailmanmestaruuden 1978. Hän pelasi MM-lopputurnauksessa kuudessa Argentiinan seitsemästä ottelusta. Loppuottelussa hänet vaihdettiin pois kentältä 74. minuutilla Argentiinan johtaessa Alankomaita 1–0 (Argentiina voitti lopulta jatkoajalla 3–1).
Ortiz aloitti uransa San Lorenzossa. Vuonna 1976 San Lorenzo myi hänet Brasiliaan Grêmioon, mutta hän palasi pian Argentiinaan River Plateen.
Jari Hirsimäki

Jari Hirsimäki (s. 1. lokakuuta 1961 Valkeakoski) on suomalainen jääkiekkoilija. Hän pelasi SM-liigassa vuosina 1979–1996 ja voitti neljä Suomen-mestaruutta. Kaudella 1990–1991 hänet valittiin Kultaleijona-palkinnon saajaksi. Pääasiassa vasempana laitahyökkääjänä pelannut "Lätty" Hirsimäki on 178 cm pitkä ja painoi pelivuosinaan 78 kg.
Hirsimäki edusti SM-liigassa Tampereen Koo-Vee:ta, Turun Palloseuraa ja Turun Tovereita. Hän pelasi SM-liigassa yhteensä 305 ottelua, joissa hänen tehopisteensä olivat 101 + 153 = 254 ja jäähymääränsä 231 minuuttia. SM-liigan pudotuspeleissä hän pelasi 41 ottelua, joissa tehopisteitä kertyi 18 + 19 = 37 ja jäähyminuutteja 20. Hän voitti TPS:n joukkueessa neljä Suomen-mestaruutta.
Hirsimäki pelasi Suomen maajoukkueessa viisi maaottelua, joissa hän teki yhden maalin ja sai yhden syöttöpisteen.
Eichstätt

Eichstätt (aikaisemmin myös Eichstädt tai Aichstädt) on kaupunki Baijerin osavaltiossa Ylä-Baijerissa, Saksassa ja Eichstättin piirikunnan keskus. Se sijaitsee Altmühljoen varrella. Kaupungin asukasluku oli 13 407 vuoden 2015 lopussa. Kaupungissa sijaitsee "Katholische Universität Eichstätt-Ingolstadt", saksankielisten maiden ainoa katolinen yliopisto.
Pyhän Valburgin veli Pyhä Willibald perusti Eichstättin hiippakunnan vanhan Rooman valtakunnan aseman paikalle vuonna 741. Kaupungin perustamisasiakirja on vuodelta 908. Kaupunkia hallitsi ruhtinaspiispa vuoden 1802 maallistumiseen asti. Eichstättista tuli osa Baijeria vuonna 1806. Baijerin kuningas Maksimilian I Josef myönsi vävylleen Eugène de Beauharnais’lle Leuchtenbergin herttuan ja Eichstättin ruhtinaan arvon vuonna 1817. Piispanistuin palautettiin vuonna 1821. Kaupunki siirtyi takaisin Baijerille vuonna 1855. 
Eichstätt on kuuluisa kivilouhoksistaan. Kaupungin läheltä on löytynyt Archaeopteryxin fossiileita.
Kaupungissa on useita katolisia kirkkoja ja luostareita. Pyhän Valpurgin luut sijaitsevat Pyhän Valpurgin benediktiiniläisluostarin (Kloster St. Walburg) kirkossa Eichstättissa.
Nicaragua olympialaisissa

Nicaragua osallistui olympialaisiin ensimmäisen kerran Méxicossa 1968 ja on ollut mukana kaikissa kesäolympialaisissa sen jälkeen lukuun ottamatta Soulin 1988 kisoja. Talviolympialaisiin maa ei ole osallistunut.
Nicaragua ei ole saavuttanut yhtään olympiamitalia. Pistesijalle, eli kahdeksan parhaan joukkoon, ovat yltäneet maan baseballjoukkue, joka oli neljäs Atlantassa 1996 ja Carlos Delgado, joka oli jaetulla seitsemännellä sijalla taekwondon raskaassa sarjassa Sydneyssä 2000.
Nurjahdus

Nurjahdus on rakenteen huomattavan suuri poikittaisliike kuormituksen ("yleensä puristuksen") suuntaan nähden.
Lyhyillä puristussauvoilla nurjahdusongelma on vähäinen mutta nurjahdus tulee ottaa huomioon pitkillä sauvoilla. Silloin sauvan geometria sekä materiaalin elastisuus tulevat merkittäviksi tekijöiksi ja nurjahdus voi tapahtua materiaalin myötörajaa alemmassa jännityksessä. Painamalla sormin tavallista luottokorttia sen päistä, voi nähdä miten luottokortti nurjahtaa. Rakenne on nurjahduksen suhteen "stabiili", kun sitä kuormittava voima on pienempi kuin nurjahdusvoima. Rakenne on nurjahduksen suhteen "epästabiili", kun kuormittava voima on suurempi kuin nurjahdusvoima. Ohuet palkit saatetaan joutua mitoittamaan nurjahduksen perusteella paksummiksi kuin materiaalin jännityksiin tai muodonmuutoksiin perustuva mitoitus muuten määräisi.
Eulerin nurjahdustapaukset.
Keksijänsä, Leonhard Eulerin mukaisesti nimettyjä nurjahdustapauksia on neljä erilaista. Niistä kuhunkin liittyy eri suuruinen nurjahduskerroin "µ" ja nurjahduspituus "Ln" :
1) Sauva on nivelletty molemmista päistä: formula_1, formula_2,
2) Sauva on tuettu kiinteästi molemmista päistä: formula_3, formula_4,
3) Sauva on tuettu kiinteästi toisesta päästä ja nivelletty toisesta päästä: formula_5, formula_6,
4) Sauva on tuettu kiinteästi toisesta päästä ja vapaa toisesta päästä: formula_7, formula_8,
missä formula_9 = sauvan geometrinen pituus
Nurjahdusvoima voidaan kullekin tapaukselle laskea kaavasta:
formula_10,
tai
formula_11,
missä
formula_12 = nurjahdusvoima
formula_13 = nurjahdustapauksen kerroin
formula_14 = materiaalin kimmokerroin
formula_15 = sauvan jäyhyysmomentti
formula_16 = sauvan nurjahduspituus
formula_9 = sauvan pituus.
Nurjahdusjännitys voidaan laskea kaavasta:
formula_18,
missä
formula_19 = nurjahdusjännitys
formula_12 = nurjahdusvoima
formula_21 = Sauvan poikkileikkauksen pinta-ala
formula_14 = materiaalin kimmokerroin
formula_15 = sauvan jäyhyysmomentti
formula_16 = sauvan nurjahduspituus.
Järjestöbarometri

Järjestöbarometri on nykyisin joka toinen vuosi ilmestyvä julkaisu, joka seuraa sosiaali- ja terveysjärjestöjen toimintaa ja toimintaedellytysten kehitystä. Järjestöbarometri tuottaa tietoa mm. järjestöjen vapaaehtois- ja ammatillisesta toiminnasta sekä palvelutuotannosta, rahoituksesta ja henkilöstöstä. Keskeistä aineistoa ovat järjestöjen omat ennakoinnit järjestötoiminnan tulevaisuuden haasteista ja toiminnan painopisteiden muutoksista. Lisäksi barometri tuottaa aikasarjoja ja pysyvien teemojen lisäksi vuosittaisia erityisteemoja ajankohtaisista aiheista. 
Järjestöbarometrin kyselyaineistoina ovat kaikkien alan valtakunnallisten järjestöjen toiminnanjohtajille sekä paikallisyhdistyksille tehdyt kyselyt. Paikallisista yhdistyksistä on koottu yli 2 000 yhdistyksen koko maan ja kaikkia toimialat kattava otos, jota seurataan vuosittain. 
Kyselyaineistojen lisäksi keskeisen aineiston muodostavat tilasto- ja rekisteritiedot, esimerkiksi Sosiaali- ja terveysjärjestöjen avustuskeskuksen ja Patentti- ja rekisterihallituksen. 
Järjestöbarometri seuraa myös järjestöjen alueellisten työntekijöiden arvioita järjestötoiminnasta sekä tuottaa yhdistysrekisteriin perustuvaa tietoa uusista rekisteröitävistä alan yhdistyksistä. 
Historia.
Järjestöbarometrin julkaisi vuoteen 2010 Sosiaali- ja terveysturvan keskusliitto. Nykyisin Järjestöbarometrin julkaisee SOSTE Suomen sosiaali ja terveys ja se rahoitetaan Sosiaali- ja terveysministeriö budjetista, Terveyden ja sosiaalisen hyvinvoinnin määrärahasta.
Kiviturkkisammal

Kiviturkkisammal ("Paraleucobryum longifolium") on kynsisammalten heimoon ja turkkisammalten sukuun kuuluva sammal.
Ulkonäkö.
Kiviturkkisammal on löyhiä kasvustoja muodostava ja sen versot ovat kiiltävät ja väriltään harmaanvalkoisesta tummanvihreään. Sen lehdet ovat jouhimaisen kapeat ja sirppimäisen käyrät. Sen keskisuoni on leveä ja täyttää kärjestä koko lehden. Sillä on harvoin itiöpesäkkeitä. Se muistuttaa joitakin kynsisammalia.
Levinneisyys.
Kiviturkkisammal kasvaa pohjoisella pallonpuoliskolla havumetsävyöhykkeessä ja vuoristoissa. Se on yleinen koko Suomessa.
Elinympäristö.
Kiviturkkisammal kasvaa yleensä karuilla silikaattikivillä ja joskus myös puiden tyvillä.
Jungfraujoch

Jungfraujoch on Mönchin ja Jungfraun vuorenhuippujen välissä sijaitseva sola Bernin ja Valais’n kantonien rajalla Sveitsissä. Se on osa Unescon maailmanperintöluetteloon nimensä saanutta Jungfraun–Aletschin alppialuetta. Harjanteen matalin kohta on 3 466 metriä merenpinnan tasoa ylempänä.
Rautatie.
Jungfraujochilla sijaitsee 1. elokuuta 1912 avattu Jungfraujochin rautatieasema, joka on Euroopan korkeimmalla sijaitseva rautatieasema (3 454 m). Jungfraubahn kulkee Jungfraujochille Kleine Scheideggistä, jonne on Wengernalpbahn AG:n junayhteys Interlakenista kahta kautta, sekä Grindelwaldin että Lauterbrunnenin kautta.
Nähtävyys.
Jungfraujoch on Sveitsin suosituimpia nähtävyyksiä, jossa käy vuosittain yli 800 000 matkailijaa (v. 2012). 
Tutkimusasema.
Jungfraujochilla sijaitsee rautatieaseman, ravintoloiden ja kauppaliikkeiden lisäksi "Hochalpine Forschungsstationen Jungfraujoch und Gornergrat" -säätiön (HFSJG), (), vuonna 1931 aloittanut tutkimusasema sekä vuonna 1937 aloittanut Sphinx-laboratorio muun muassa tähtitieteellisiä ja meteorologisia tutkimuksia varten. 
Sää.
Jungfraujoch on korkean sijaintinsa takia varsin viileä matkakohde: lämpötila nousee plussan puolelle vain kesäkuukausina.
Ossi Barck

Ossi Aksel Barck (7. marraskuuta 1906 Pori – 4. toukokuuta 1994) oli suomalainen merikapteeni ja Neste Oy:n pitkäaikainen lippukapteeni. Barck aloitti merimiehen ammatin 18-vuotiaana nelimastoparkki Lawhillissä. Yliperämiehen tutkinnon hän suoritti vuonna 1932 ja merikapteeniluokan neljä vuotta myöhemmin Raumalla. Kaikkiaan hän purjehti 25 eri aluksella, joista kahdeksalla perämiehenä ja kymmenellä päällikkönä . 
Talvisodan alussa hän oli viemässä rahtia s/s Wilpaksella Hampuriin, kun venäläinen risteilijä "Kirov" pyyhälsi keulan ohi tulittamaan Russarön linnaketta. Paluumatkalla Wilpas joutui venäläisen sukellusveneen hyökkäystä väistäessään karille Ruotsin rannikolla ja tuhoutui. 
Kapteeni Barck ilmoittautui laivastoon ja hänet koulutettiin moottoritorpedovenemieheksi, mutta sota loppui ennen kuin hän pääsi sotatoimiin. Välirauhan tultua hän palasi kauppalaivastoon ja oli vuonna 1941 s/s Winhan kapteenina tuomassa rahtia Chilestä Petsamoon, kun alus takavarikoitiin Britteinsaarten pohjoispuolella.
Barck sai tilaisuuden värväytyä ruotsalaiseen Bur-alukseen, jonka kanssa hän kävi Halifaxissa, Kanadassa. Mutta kun hän palasi vuonna 1942 Manchesteriin, hänet internoitiin vihollismaan kansalaisena. Hänet vietiin Mansaarelle, jossa internointileiri sijaitsi. Barck valittiin "campleaderiksi" eli leirinjohtajaksi pitämään kuria alueella olevien suomalaisten merimiesten keskuudessa, ja tottuneena miesten käsittelijänä hän hoiti tehtävän hyvin. Hän muun muassa järjesti miehilleen aliperämieskurssin pitääkseen nämä ahkerina ja vähemmän rettelöivinä. Oppikirjat kurssille kapteeni anoi ja sai Suomen valtiolta, ja puolueettomien maiden sekä osaltaan Punaisen Ristin avulla ne saapuivat perille.
Miehet olivatkin hyvin tarpeellisia, kun rauha palasi ja työt alkoivat taas.
Kotimaahan palattuaan kapteeni Barck toimi ensin ahtausliikkeen työnjohtajana ja Wihuri-yhtymän alusten päällikkönä. Hän osallistui Neste Oy:n kaikkien tankkilaivojen suunnitteluun, oli niiden rakennusvalvoja sekä tankkilaivojen "M/T Neste", "M/T Tupavuori" ja "M/T Nunnalahti" päällikkönä. Pääjohtaja Uolevi Raade nimitti kapteeni Barckin yhtiön ensimmäiseksi lippukapteeniksi. Viimeiset työvuotensa eli 1962–1971 kapteeni Barck toimi varustamo-osaston päällikkönä ja vuodesta 1967 myös apulaisjohtajana.
Barckin mukaan nimettiin Neste Oy:n hankkima mutta Suomen Meripelastusseuran hoitoon luovutettu pelastusristeilijä "Ossi Barck".
Vehmersalmen Vesa

Vehmersalmen Vesa (VehVe) on vehmersalmelainen vuonna 1934 perustettu urheiluseura. Seura toimii täysin talkoovoimin. 1980–1990-luvuilla sekä vuosituhannen vaihteessa seura tunnettiin erityisesti lentopallo-, suunnistus- ja painonnostotoiminnastaan. Lentopallossa joukkueet pelasivat sekä miehissä ja naisissa kakkossarjassa, juniorit pääsivät aina SM-sarjaan asti. Miesten voimanoston SM- ja EM-kisoissa Pasi Nyyssönen saavutti useita mitaleja. "Jussin juoksu" ja "Sirpan seiska" olivat juoksupiireissä arvostettuja tapahtumia aina vuosituhannen vaihteeseen asti. 
Vuodesta 2006 alkaen seura on profiloitunut junioritoimintaa harjoittavaksi salibandyseuraksi. VehVe salibandy on Kuopion kaupunginosajoukkue ja toiminnassa on mukana runsaasti myös kuopiolaisia pelaajia. Olosuhteiden vuoksi harjoittelu tapahtuu pääosin Kuopiossa. Miesten edustusjoukkue nousi kauden 2007–2008 jälkeen IV-divisioonaan ja seuraavan kauden 2008–2009 päätteeksi III-divisioonaan. Keväällä 2010 joukkue sijoittui III-divarin runkosarjassa toiseksi ja karsi noususta II-divisioonaan. Keväällä 2009 C93-juniorit saavuttivat paikan SM-välikarsintoihin, mikä on tähän mennessä salibandyjaoston kovin suoritus.
Avalanche (sarjakuvahahmo)

Avalanche on Marvelin -kustantamon sarjakuvissa esiintyvä superroisto. Chris Claremontin ja John Byrnen luoma hahmo esiintyi ensimmäisen kerran vuonna 1981 "X-Men" -sarjakuvalehden numerossa 141.
Historia.
Avalanche on kreikkalainen maahanmuuttaja, jolla on kyky luoda maanjäristyksiä. Hän päätti salata kykyään huomatessaan kuinka Avalanchen kaltaisia mutantteja jahdattiin ja tapettiin. Myöhemmin Mystikko värväsi hänet toiseen Pahojen Mutanttien Veljeskuntaan. Hän esiintyi julkisesti ensimmäisen kerran kun Veljeskunta yritti murhata senaattori Robert Kellyn, kun tämä puhui mutanttien uhkasta ihmisille.
Avalanche jätti Veljeskunnan väliaikaisesti yrittäessään kiristää Kalifornian osavaltiota suuresta summasta rahaa uhaten laukaista valtavan maanjäristyksen. Avalanche joutui sen seurauksena taistelemaan Hulkia vastaan ja loukkasi molemmat kätensä vakavasti. Hän palasi sen jälkeen Veljeskuntaan, joka toimi Yhdysvaltain hallituksen hyväksi Vapausvoiman nimellä.
Voimat ja kyvyt.
Avalanche on kyky luoda voimakkaita värinäaaltoja käsistään luoden tuhoisia vaikutuksia. Värinä saa elottoman esineen hajoamaan tai muuttumaan tomuksi. Suunnattuna suureen rakennukseen tai maahan värinä luo maanjäristyksen tai maanvyöryn kaltaisen vaikutuksen rajatulla alueella. Avalanchen ei tarvitse koskea kohdettaan vaikuttaakseen siihen vaan hän voi suunnata värinänsä pienen matkan päästä.
Siau

Siau on saari Pohjois-Sulawesilla Indonesiassa Sangirin saaristossa noin 130 km Sulawesin pohjoiskärjestä Celebesinmeressä.
Saaren pohjoisosassa on tulivuori Karangetang (Api Siau), joka on Indonesian aktiivisimpia tulivuoria.
Siaun saaren väkiluku on noin 50 000. Saari on saanut julkisuutta, kun siellä on tavattu kummituseläimiin kuuluva Siaun saaren kummituseläin "Tarsius tumpara"
Lou Henry Hoover

Louise Henry Hoover (29. maaliskuuta 1874 – 7. tammikuuta 1944), tunnettiin nimellä Lou Henry Hoover, oli Yhdysvaltain presidentti Herbert Hooverin vaimo ja Yhdysvaltain ensimmäinen nainen.
Elämä.
Louise syntyi Waterloossa, Iowan osavaltiossa. Hän oli erinomainen lehmityttö. Louise Hoover oli myös innokas kiinan kielen ja geologian tutkija, ja ensimmäinen presidentin puoliso, joka esiintyi valtakunnallisissa radiolähetyksissä. Hoovereille syntyi kaksi poikaa: Herbert Charles Hoover ja Allan Henry Hoover.
Mascarenotus sauzieri

Mascarenotus sauzieri on sukupuuttoon kuollut Maskareenien saarella Mauritiuksella elänyt pöllö. Se tunnetaan subfossiilisesta luukokoelmasta, tarkasta piirroksesta, jonka on tehnyt de Jossigny vuonna 1770, ja yhtä tarkasta Desjardinsin kuvauksesta linnusta, joka ammuttiin 1836, sekä pöllöistä tehdyistä lyhyistä kuvauksista, joista ensimmäinen on Van Westzanenen vuodelta 1602 ja toinen Mateliefin vuodelta 1606. Pöllöistä ei ole kuvauksia 1600-luvun puolivälin ja 1700-luvun lopun väliseltä ajalta.
Vielä niin myöhään kuin 1830-luvulla Desjardins ilmoitti, että se on melko yleinen mutta jo raportissaan vuodelta 1837 hän totesi sen hävinneeksi, ja George Clark ilmoitti sen vuonna 1859 nimenomaan hävinneeksi. Desjardins kirjoitti sen elävän metsissä.
Sen häviämisen syinä arvioidaan olleen metsien hävittäminen, saarelle tuodut pedot ja myös metsästys.
FIFA 06

FIFA 06 on EA Canadan kehittämä ja EA Gamesin julkaisema jalkapalloaiheinen videopeli, joka kuuluu FIFA-pelisarjaan. Peli on sarjan kolmastoista osa. Kannessa esiintyvät Wayne Rooney sekä Ronaldinho.
Liigat.
Pelissä on liigoja seuraavista maista.
Florence Kling Harding

Florence Mabel Kling "Flossie" Harding (ent. DeWolfe; 15. elokuuta 1860 Marion, Ohio – 21. marraskuuta 1924 Marion, Ohio), oli Yhdysvaltain presidentti Warren G. Hardingin vaimo ja Yhdysvaltain ensimmäinen nainen.
Hän oli tehokas, voimakastahtoinen ja suosittu, ja vaikutti siksi suuresti miehensä uraan sekä politiikassa että liike-elämässä.
Nokia 2730 classic

Nokia 2730 classic on Nokian kehittämä 3G-verkkoja tukeva matkapuhelin, jonka esiteltiin toukokuussa 2009. Myyntiin puhelin tuli saman vuoden lokakuussa. Puhelimessa on kahden megapikselin kamera, mp3–soitin ja nettiselain.
Aalto-yliopiston tutkimuksen mukaan vuonna 2012 Suomessa käytössä olevista puhelimista Nokia 2730 classic -malleja oli n. 1,8 %.
Mascarenotus murivorus

Mascarenotus murivorus oli pieni Maskareenien Rodrigues-saarella elänyt pöllölintu, joka on kuollut sukupuuttoon. Se kuuluu "Mascarenotus"-sukuun.
Monien Maskareeneilla elävien maalintujen tavoin "Mascarenotus murivorus" on selvästi sukua Etelä-Aasian taksonomiselle ryhmälle, tässä tapauksessa ilmeisesti Australasian haukkapöllöille. Ne ovat kuitenkin kehittyneet enemmänkin muistuttamaan pieniä pöllösiä, ja saarilla elävien pöllöjen yleiseen tapaan niiden jalat ovat suhteessa pidentyneet, joten ne saattoivat elää enemmän maan pinnalla.
Julien Tafforet antaa vuodelta 1726 linnusta hyvän kuvauksen. Joskus on oletettu, että François Leguat olisi maininnut juuri tämän linnun kuvauksessaan vuodelta 1708, mutta kyseessä näyttää olevan erehdys.
Alavieskan Viri

 Alavieskan Viri on alavieskalainen urheiluseura. Seura perustettiin vuonna 1946 nimellä Vieskan Viri. NImi muutettiin Alavieskan Viriksi vuonna 1954.
Viri rakennutti Alavieskaan urheilukentän, joka valmistui kesällä 1953. Urheilutalo vihittiin käyttöön marraskuussa 1961. Seura perusti Alavieska-lehden 1980-luvulla.
Seuran maastohiihtäjistä Teemu Kattilakoski saavutti vuonna 2009 viestihiihdossa MM-pronssia. Yleisurheilijoista Pentti Kahma voitti kiekonheitossa Euroopan-mestaruuden vuonna 1974. Rauli Pudas saavutti seiväshypyssä EM-pronssia vuonna 1978. Suomen-mestaruuksia voittivat 1950- ja 1960-luvuilla kymmenottelija Markus Kahma ja vuonna 1973 moukarinheittäjä Heikki Kangas. Painijoista Jouko Knuutila voitti Suomen-mestaruuden kreikkalais-roomalaisessa painissa vuonna 1990. Alavieskan Virin naisten lentopallojoukkue pelasi kaudella 1995–1996 SM-liigassa.
Jalkapallon Suomen Cup 2010

 Jalkapallon Suomen Cup 2010 oli 56. jalkapallon Suomen Cupin järjestämisvuosi. Cupiin osallistui kaiken kaikkiaan 271 joukkuetta. Yksikään Veikkausliiga-joukkueista ei jättänyt cupia väliin. Cupin finaali pelattiin 25. syyskuuta.
1. kierros.
1. kierroksen otteluparit arvottiin 14. tammikuuta ja ottelut pelattiin 30. tammikuuta–28. helmikuuta.
2. kierros.
2. kierroksen otteluparit arvottiin 14. tammikuuta ja ottelut pelattiin 3.–28. maaliskuuta.
3. kierros.
3. kierroksen otteluparit arvottiin 19. maaliskuuta ja ottelut pelattiin 1.–15. huhtikuuta. Tällä kierroksella tulivat mukaan Ykkösen ja Kakkosen joukkueet.
4. kierros.
4. kierroksen otteluparit arvottiin 8. huhtikuuta ja ottelut pelattiin 20.–29. huhtikuuta. Tällä kierroksella tulivat mukaan 10 Veikkausliiga-joukkuetta, jotka eivät pelanneet kauden 2010–2011 eurocupeissa.
5. kierros.
5. kierroksen otteluparit arvottiin 28. huhtikuuta ja ottelut pelattiin 11.–13. toukokuuta ja 18. toukokuuta. Tällä kierroksella tulivat mukaan neljä kaudella 2010–2011 eurocupeissa pelannutta joukkuetta.
6. kierros.
6. kierroksen otteluparit arvottiin URHOtv:n suorassa lähetyksessä 14.5.2010 pelatun veikkausliigaottelun FC Lahti–MyPa tauolla. Ottelut pelattiin 26. ja 27.5.2010. Voittajat etenivät cupin puolivälieriin.
7. kierros (puolivälierät).
7. kierroksen otteluparit arvottiin Huuhkaja-TV:n lähetyksessä 28.5.2010. Otteluiden runkopelipäivät olivat 9.–10.6.2010. Voittajat etenivät cupin välieriin.
8. kierros (välierät).
Cupin kahdeksannen kierroksen otteluparit arvottiin 11.6.2010 SPL:n toimistolla. Ottelut pelattiin 16.6.2010. Otteluparien voittajat etenivät 25.9. Finnair Stadiumilla pelattavaan finaaliin.
Cupin finaalissa kohtasivat kokeneet joukkueet, kun HJK marssi jatkoon IFK Mariehamnia vastaan hämmästyttävän pienen (411) yleisömäärän edessä ja TPS kaatoi vierasottelussa Kuopion Palloseuran. HJK jahtasi jo 11. cup-mestaruuttaan ja TPS haki kolmatta kannuaan. Edellisen kerran helsinkiläiset pelasivat finaalissa 2008 voitokkaasti, kun taas turkulaisten edellinen cup-finaali oli vuodelta 2005 ja viimeisin mestaruus kaudelta 1994.
Loppuottelut.
Suomen Cupin finaalitapahtuma pelattiin 25. syyskuuta 2010. Tapahtumassa huipentuivat miesten ja naisten cupit. Lisäksi pelattiin pikkufinaalit, joissa kohtasivat miehissä kaksi parasta ykköstä alemmalla sarjatasolla pelaavaa joukkuetta sekä naisissa kaksi parasta naisten liigaa alemmalla sarjatasolla pelaavaa joukkuetta.
Mascarenotus grucheti

Mascarenotus grucheti on ollut pieni pöllö, jonka elinalue oli Maskareenien saari Réunion, mutta se on kuollut sukupuuttoon todennäköisesti pian sen jälkeen kun saari 1600-luvun alussa asuttiin ennen kuin eläviä lintuja on kuvattu. Se tunnetaan vain subfossiilisina luina. Se kuuluu sukuun "Mascarenotus" ja on todennäköisesti hyvin samannäköinen ja -kokoinen kuin sarvipöllö, mutta jalat ovat paljaat. Mascarenotus-pöllöt ovat kuitenkin läheisintä sukua pöllösille. Sillä oli pitkät jalat, ja se ei ehkä ollut kovin lentokykyinen. Sen ravintoa ovat todennäköisesti olleet pikkulinnut.
Linnusta ei ole aikalaismainintoja, ja se on ollut joko hyvin piilossa elävä tai se on kuollut sukupuuttoon ennen sukulaisiaan. Se ei sisälly siihen kattavaan luetteloon paikallisista eläimistä, jonka Dubois teki 1671–1672. Tuolloin ainoita saarelle tuotuja saalistavia eläimiä olivat siat.
Sen häviäminen on todennäköisesti johtunut metsien hävittämisestä ja saarelle tuoduista saalistajista.
Liettuan maavoimat

Liettuan maavoimat on yksi Liettuan puolustusvoimien viidestä puolustushaarasta. Maavoimat koostuu yhdestä prikaatista ja kuudesta pataljoonasta. Sen ytimen muodostaa Rautasudeksi kutsuttu prikaati, joka koostuu viidestä pataljoonasta.
Rakenne.
Liettuan maavoimien suunniteltu rakenne vuonna 2012 on:
Yhteensä 16 750
Kalusto.
Yleisin käytössä oleva rynnäkkökivääri on Heckler &amp; Koch Gewehr 36 ja pistooli Glock 17. Muita automaattiaseita ovat MG3, FN MAG ja M2. Panssaroituja miehistönkuljetusvaunuja ovat yhdysvaltalainen M113. Lisäksi käytössä on kranaatinheittimiä, panssarintorjuntaohjuksia ja kranaatinheittimiä.
Kansainvälinen toiminta.
Liettua osallistuu kansainvälisiin tehtäviin Kosovossa, Afganistanissa ja Bosnia ja Hertsegovinassa. Suurin osa sotilaista toimii Afganistanissa. Liettuan hallitus aikoo lisätä sotilaiden määrää maassa.
Kuinka on opittu lentämään

Kuinka on opittu lentämään on Venny Soldan-Brofeldtin kirjoittama ilmailun historia, jonka WSOY julkaisi vuonna 1910 80-sivuisena kirjana.
Sisältö.
Sen sisältö kattaa tarkkaan ilmailun historian pääkohdat julkaisuvuoteen asti:
Samcor

Samcor eli "South-African Motor Corporation" on eteläafrikkalainen autovalmistaja. Se aloitti toimintansa vuonna 1985, kun Etelä-Afrikan Ford ja Anglo-American Motor Corporation yhdistyivät. Ford ja Mazda alkoivat yhdistellä mallejaan Etelä-Afrikassa. Mazdat, jotka myytiin Fordin merkillä, eivät kuitenkaan menestyneet yhtä hyvin kuin esimerkiksi Australiassa.
Mazdan ja Fordin mallien lisäksi Samcor valmisti myös Mitsubishin pakettiautoja, minibusseja sekä kuorma-autoja.
Samcorin nimellä toiminta loppui kuitenkin vuonna 1998, kun Ford osti kaikki sen osakkeet ja uudelleennimesi sen Ford Motor Company of Southern Africaksi.